钦定古今图书集成/明伦汇编/官常典/第347卷 > 张克公
## 钦定古今图书集成/明伦汇编/官常典/第347卷 > 张克公

按《宋史》本传：“克公字介仲，颍昌阳翟人。起进士。大观
中为监察御史，迁殿中侍御史。蔡京再相，克公与中
丞石公弼论其罪。京罢，克公徙起居舍人。逾月，进中
书舍人，改右谏议大夫。京犹留京师，会星文变，克公
复论之，中其隐慝”语。《在京传》：“京致仕，张商英为相，与
郑居中不合。克公由兵部侍郎拜御史中丞，治堂吏”，
讼归曲商英，且疏其罪十。商英罢，京复召，衔克公弗
置。徽宗知之，为徙吏部尚书。京欲以铨综稽违中克
公，既又擿其知贡举事，帝以为所取得人，不问也。居
吏部六年卒，赠资政殿学士。